
RANGOS DARBŲ SUTARTIS 


Šilutės rajono savivaldybės administracija, juridinio asmens kodas 188723322, kurios registruota buveinė yra Dariaus ir Girėno g. 1, Šilutėje, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama Administracijos direktoriaus Andriaus Jurkaus, veikiančio pagal Administracijos nuostatus (toliau – Užsakovas), ir
...., juridinio asmens kodas ..., kurios registruota buveinė yra ..., duomenys apie bendrovę kaupiami ir saugomi juridinių asmenų registre, atstovaujama direktoriaus ..., veikiančio pagal bendrovės įstatus (toliau – Rangovas),
toliau kartu šioje Darbų sutartyje vadinami „Šalimis“, o kiekvienas atskirai – „Šalimi“, atsižvelgdami į mažos vertės viešojo pirkimo skelbiamos apklausos būdu, skelbto ... CVP IS, pirkimo numeris ..., rezultatus, sudarė šią Rangos darbų sutartį (toliau – Sutartis):

1. SUTARTIES DALYKAS

1.1. Šia sutartimi Rangovas įsipareigoja per Sutartyje nustatytus terminus atlikti Šilutės rajono savivaldybės Saugų kadastrinės vietovės griovių T-2-5-3, T-2-5-3-1 ir juose esančių statinių remonto darbus (toliau – Darbai) pagal darbų savybes, apimtis ir reikalavimus, nurodytus Techniniame darbo projekte (Sutarties 1 priedas), kaip numatyta Sutartyje bei ištaisyti po Darbų atlikimo termino nustatytus defektus, o Užsakovas įsipareigoja sudaryti Rangovui būtinas sąlygas darbams atlikti, Sutartyje nustatyta tvarka priimti tinkamai atliktų Darbų rezultatą ir sumokėti Rangovui sutarties kainą sutartyje nustatytomis sąlygomis ir tvarka. 
1.2. Vykdant darbus būtina vadovautis Lietuvos Respublikos Melioracijos įstatymu, kitais Lietuvos Respublikos įstatymais, Vyriausybės nutarimais, statybiniais techniniais reglamentais, statybos normomis, ministerijų taisyklėmis, įsakymais, statybos rekomendacijomis, standartais.
1.3. Darbų atlikimo vieta: Kukorų k., Mantvydų k., Saugų seniūnija, Šilutės r. sav. 
1.4. Finansavimo šaltinis – Valstybės biudžeto lėšos.

2. SUTARTIES KAINA IR TERMINAI

2.1. Bendra sutarties vertė yra ... Eur (...), iš kurių PVM sudaro ... Eur. 
2.1.1. Sutarties kainodaros taisyklės nustatytos Viešųjų pirkimų tarnybos direktoriaus       2017-06-28 įsakymu Nr. 1S-95 „Dėl kainodaros taisyklių nustatymo metodikos patvirtinimo“ (aktuali redakcija) (toliau – Metodika). Sutartyje numatyta fiksuotos darbų kainos kainodara.
2.1.2. Už Sutarties 2.1 punkte nustatytą kainą Rangovas įsipareigoja atlikti darbus, numatytus Sutarties 1.1 punkte. Į darbų kainą įskaityti visi reikiami Rangovo įrengimai bei mechanizmai, reikalingi darbams atlikti, Rangovo personalo darbas, medžiagos, montažinės ir tvirtinimo medžiagos, priežiūra, derinimas, bandymai (jei tokie bus reikalingi), netiesioginės išlaidos, Rangovo mokami mokesčiai, pelnas su galimai numatoma Rangovo rizika, prievolės ir įsipareigojimai, apibrėžti sutartyje ar atsirandantys ją vykdant (įskaitant PVM) ir visos kitos Rangovo išlaidos, įskaitant sąskaitų pateikimą per sąskaitų administravimo bendrąją informacinę sistemą (SABIS).
2.1.3. Jeigu Sutarties galiojimo metu, pasikeitus Lietuvos Respublikos teisės aktams, pasikeistų Sutarties pasirašymo metu darbams taikomas pridėtinės vertės mokesčio (toliau – PVM) tarifas, fiksuota kaina būtų perskaičiuojama tokiu pat santykiu, kokiu pasikeičia PVM tarifas. Perskaičiavimas įforminamas papildomu susitarimu, kuris tampa neatsiejama Sutarties dalimi. Perskaičiuota kaina taikoma tiems darbams, už kurių atlikimą PVM sąskaita faktūra išrašoma po papildomo susitarimo įsigaliojimo. Dėl kitų mokesčių pasikeitimo, rinkos kainų pasikeitimo fiksuota kaina neperskaičiuojama.
2.2. Jeigu pagal Techninį darbo projektą Sutarties tikslui pasiekti turi būti atliekami tam tikri darbai, kurie nebuvo numatyti Rangovo pasiūlyme pirkti, tačiau Rangovas, kaip savo srities žinovas, galėjo ir turėjo tokius darbus numatyti, Sutarties šalys susitaria, kad tokie darbai nėra papildomi darbai ir už juos negali būti sumokama papildomai ar dėl jų keičiama bendra Sutarties kaina, o jie turi būti atlikti už Sutartyje numatytą fiksuotą bendrą darbų kainą.
2.3. Ši Sutartis įsigalioja nuo sutarties pasirašymo ir galioja, kol Šalys sutaria ją nutraukti arba kol Sutarties galiojimas pasibaigia (visiškai įvykdomi įsipareigojimai), nutraukiama įstatymu ar šioje Sutartyje nustatytais atvejais, o finansinių įsipareigojimų atžvilgiu – iki visiško sutartinių įsipareigojimų įvykdymo.
2.3.1. Darbų atlikimo terminas –  3 (trys) mėnesiai nuo sutarties pasirašymo dienos. Darbų pradžia – pasirašius rangos darbų sutartį. Rangovas turi teisę užbaigti darbus anksčiau nurodyto termino.

3. ŠALIŲ TEISĖS IR PAREIGOS

	3.1. Vykdydamos šią Sutartį, Šalys vadovaujasi Lietuvos Respublikos civiliniu kodeksu, Lietuvos Respublikos viešųjų pirkimų įstatymu, normatyviniais statybos techniniais dokumentais ir kitais teisės aktais.
	3.2. Užsakovo pareigos:
	3.2.1. Sudaryti Rangovui visas sąlygas, suteikti informaciją ar dokumentus, reikalingus Sutartyje numatytiems darbams atlikti.
	3.2.2. Priimti ir sumokėti už tinkamai atliktus darbus Sutartyje nustatytais terminais ir tvarka.
3.2.3. Užsakovas tikrina Rangovo darbą ir praneša apie nustatytas esmines klaidas ar pažeidimus (toliau – Neatitikimas). Šis tikrinimas nemažina Rangovo atsakomybės.
3.3. Užsakovo teisės:
3.3.1. Kontroliuoti ir prižiūrėti, ar atliekamų darbų atlikimo eiga, kiekiai, kaina, medžiagų kokybė atitinka Sutarties reikalavimus, Rangovo pateikiamus atliktų darbų aktus, PVM sąskaitas faktūras.
3.3.2. Reikalauti, kad Rangovas darbus vykdytų pagal Sutartį ir laikydamasis normatyvinių statybos dokumentų reikalavimų. Jeigu Rangovas nukrypsta nuo Sutarties ir (arba) sutarties priedų ir nesilaiko normatyvinių statybos dokumentų reikalavimų ar bet kokių Rangovo prisiimtų įsipareigojimų, Užsakovas turi teisę raštu reikalauti šalinti defektus, nepriimti nekokybiškai atliktų darbų ir nemokėti už netinkamai atliktą darbą iki nustatytų darbų defektų pašalinimo arba pašalinti trūkumus trečiųjų asmenų pagalba Rangovo sąskaita.
3.3.3. Reikalauti, kad Rangovas savo sąskaita pašalintų atliktų darbų defektus, atsiradusius per garantinį laikotarpį.

	3.4. Rangovo pareigos:
	3.4.1. Atlikti darbus pagal Sutarties reikalavimus kaip įmanoma rūpestingai bei efektyviai.
	3.4.2. Vykdyti darbus pagal Sutartį, statybos techninių reglamentų ir kitų teisės aktų, reglamentuojančių statybos veiklą (normų, taisyklių) reikalavimus. Garantuoti, kad darbų priėmimo metu darbai atitiks Sutartyje bei jos prieduose nustatytas savybes, normatyvinių statybos dokumentų reikalavimus.
	3.4.3. Rangovas savo sąskaita turės pašalinti iš Statybvietės visas statybines atliekas ir šiukšles. 
	3.4.4. Sutartyje nurodytais terminais kokybiškai atlikti, užbaigti ir perduoti Užsakovui visus Sutartyje nurodytus darbus ir ištaisyti defektus, nustatytus iki darbų perdavimo Užsakovui.
	3.4.5. Laiku ir tinkamai informuoti Užsakovą apie  atliktų darbų priėmimo–perdavimo datą bei pateikti atliktų darbų aktą, išrašyti PVM sąskaitas faktūras, kitą normatyvinių statybos dokumentų nurodytą darbų atlikimo dokumentaciją. Užsakovui paprašius papildomos informacijos, per 3 darbo dienas raštu pranešti apie darbų eigą bei rezultatus, pateikti kitą su darbų vykdymu susijusią informaciją.
	3.4.6. Užtikrinti, kad Rangovas ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo sutartinių įsipareigojimų dalis.
	3.4.7. Rangovo civilinę atsakomybę apdrausti  privalomuoju  draudimu LR statybos įstatymo 11 skirsnyje nustatyta tvarka ir reikalavimais.
3.4.8. visą pirkimo sutarties galiojimo laikotarpį taikyti aplinkos apsaugos vadybos sistemos arba lygiaverčius standartus, ar kitus lygiaverčius įrodymus, kurie buvo pateikti kartu su pasiūlymu.
	3.5. Rangovo teisės:
	3.5.1. Naudotis Lietuvos Respublikos statybos įstatyme ir kituose Lietuvos Respublikos įstatymuose numatytomis rangovo teisėmis.
	3.5.2. Gauti Užsakovo apmokėjimą už darbus pagal Sutartyje nustatytas sąlygas ir tvarką.

4. DARBŲ ATLIKIMAS IR PRIĖMIMAS–PERDAVIMAS

	4.1. Rangovas privalo atlikti darbus laikydamasis Sutarties, Sutarties priedų, Lietuvos Respublikos įstatymų ir kitų norminių aktų nuostatų. Darbai taip pat apima reikalingų leidimų ir licencijų gavimą, reikalingos vykdomosios dokumentacijos įforminimą ir jos perdavimą Užsakovui, o taip pat reikalingus įgyvendinto darbo rezultato, tarpinių etapų rezultatų matavimo, išbandymų darbus (jei būtini).
4.2. Darbų pabaiga pagal Sutartį bus laikomas momentas, kai bus užbaigti visi sutartyje numatyti darbai, ištaisyti defektai ir pasirašytas darbų perdavimo–priėmimo aktas.
	4.3. Mokėjimai Rangovui už faktiškai atliktus darbus atliekami pateikus dokumentus, patvirtinančius atliktus darbus (sąskaitą faktūrą, atliktų darbų priėmimo–perdavimo aktą). Mokėjimo dokumentuose turi būti nurodytas užsakovo pavadinimas, rangovo pavadinimas, objekto pavadinimas, rangos sutarties numeris, akto išrašymo laikotarpis, data. Užsakovui pateikiamas atliktų darbų aktas turi būti pasirašytas (antspauduotas) techninio prižiūrėtojo (jeigu toks bus paskirtas) ir rangovo. 
	4.4. Rangovas Civilinio kodekso nustatyta tvarka garantiniu laikotarpiu atsako už išaiškėjusius atliktų darbų defektus. Garantinio laikotarpio metu išryškėję darbų defektai fiksuojami defektiniame akte Šiame akte nurodomas terminas, per kurį Rangovas pats arba trečiųjų asmenų pagalba įsipareigoja savo sąskaita ištaisyti garantiniu laikotarpiu paaiškėjusį defektą, jo ištaisymo būdą bei tvarką. Rangovas neatsako, jei defektai atsirado dėl neteisingos eksploatacijos, sugadinimo, neteisingų sprendimų, stichinių nelaimių ar kitų įstatymuose numatytų atsakomybę šalinančių aplinkybių.

5. ATSISKAITYMŲ TVARKA

5.1. Visi atsiskaitymai su Rangovu vykdomi bankiniu pavedimu į jo nurodytą atsiskaitomąją sąskaitą. Mokėjimai atliekami eurais. 
5.2. Visos Rangovo sąskaitos apmokėjimui turi būti pateikiamos Užsakovui naudojantis sąskaitų administravimo bendrąja informacine sistemą (SABIS). Kitomis priemonėmis pateikiamos sąskaitos nebus priimamos ir apmokamos.
5.3. Užsakovas gali tiesiogiai atsiskaityti su Subrangovais už jų atliktus darbus. Apie tai Užsakovas raštu informuoja Subrangovus per 3 darbo dienas po informacijos apie juos gavimo. Subrangovui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir jo Subrangovo, nustatanti tiesioginio atsiskaitymo su Subrangovu tvarką, atsižvelgiant į pirkimo dokumentuose, Sutartyje ir subrangos sutartyje nustatytus reikalavimus. Rangovas turi teisę prieštarauti nepagrįstiems mokėjimams Subrangovui trišalėje sutartyje nustatyta tvarka.
5.4. Avansinis mokėjimas netaikomas.  
5.5. Už atliktus darbus Užsakovas su Rangovu  atsiskaito per 30 (trisdešimt) dienų, kai Užsakovui pateikiama: įvykdytų darbų aktai (3 egz.), pažyma apie apskaičiuotas darbų vertes (3 egz.), PVM sąskaita faktūra. Dokumentuose turi būti nurodytas užsakovo pavadinimas, rangovo pavadinimas, objekto pavadinimas, rangos sutarties numeris, akto išrašymo laikotarpis, data. Užsakovui pateikiamas atliktų darbų aktas turi būti pasirašytas (antspauduotas) techninio prižiūrėtojo (jeigu toks bus paskirtas) ir  rangovo.

6. ŠALIŲ ATSAKOMYBĖ

6.1. Laiku neįvykdęs prisiimtų sutartinių įsipareigojimų Rangovas moka netesybas 0,02 % delspinigių nuo neatliktų darbų vertės už kiekvieną uždelstą dieną.
6.2. Užsakovas, laiku neįvykdęs mokėjimo įsipareigojimų ir Rangovui pareikalavus, moka Rangovui netesybas 0,02 % delspinigių nuo laiku neapmokėtos sumos už kiekvieną uždelstą dieną.

7. SUSIRAŠINĖJIMAS

7.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalys gali pateikti viena kitai pagal šią Sutartį, bus laikomi galiojančiais ir įteiktais tinkamai, jeigu yra pateikti kitai Šaliai registruotu paštu ar elektroniniu paštu (patvirtinant gavimą) toliau nurodytais adresais:

	
	Užsakovas:
	Rangovas

	Šalies pavadinimas
	Šilutės rajono savivaldybės administracija
	

	Adresas
	Dariaus ir Girėno g. 1, 99133 Šilutė
	

	Telefonas
	+370  441  79 266
	

	El. paštas
	administracija@silute.lt 
	

	Už sutarties vykdymą atsakingi asmenys
	Gintaras Auryla
+370 441  53 169
gintaras.auryla@silute.lt
	



7.2. Jei pasikeičia Šalies adresas ir (ar) kiti duomenys, tokia Šalis turi informuoti kitą Šalį pranešdama ne vėliau, kaip prieš 14 dienų. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
8. SUBRANGOVAI, JŲ KEITIMO TVARKA

8.1. Sutarčiai vykdyti  pasitelkiamas / nepasitelkiamas subrangovas. 
8.2. Subrangovų keitimas vietomis tarp sutartyje numatytų subrangovų specialistų ar didesnės (mažesnės) darbų dalies, negu buvo suderinta, perdavimas kitam Sutartyje numatytam subrangovui galimas tik tiems darbams, kuriuos Rangovas pasiūlyme buvo numatęs perduoti subrangovams ir tik gavus Užsakovo sutikimą.
8.3. Sutarties galiojimo metu papildomų subrangovų pasitelkimas arba Sutartyje numatytų subrangovų atsisakymas galimas, tik gavus Užsakovo sutikimą ir esant vienai iš šių priežasčių:
8.3.1. Sutartyje numatytas subrangovas yra likviduojamas, bankrutavęs arba jam yra iškelta bankroto byla;
8.3.2. subrangovas / specialistas Rangovui atsisako atlikti jam Sutartyje numatytą darbų dalį;
8.3.3. siekiant tinkamai ir laiku įvykdyti Sutartį būtina padidinti darbų spartą dėl darbų atlikimui nepalankių gamtinių sąlygų ar kitų pagrįstų aplinkybių;
8.3.4. atsiradus nenumatytiems papildomiems darbams.

9. GINČŲ SPRENDIMO TVARKA

9.1. Visi kilę ginčai ar nesutarimai sprendžiami derybų būdu. Šalims nesusitarus, ginčai ar nesutarimai sprendžiami galiojančių Lietuvos Respublikos teisės aktų nustatyta tvarka Lietuvos Respublikos teismuose, pagal Užsakovo buveinės vietą ar arbitraže.

10. SUTARTIES STABDYMO IR NUTRAUKIMO TVARKA

10.1. Sutarties nutraukimas prieš terminą:
10.1.1. Užsakovas turi teisę vienašališkai nutraukti Sutartį ir pareikalauti iš Rangovo atlyginti Užsakovo patirtus nuostolius, jeigu:
10.1.1.1. Rangovas per pagrįstai nustatytą laikotarpį neįvykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus.
10.1.1.2. Rangovas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;
10.1.1.3. Po raštiško Užsakovo įspėjimo Rangovas neužtikrina darbų kokybės ar nevykdo kitų Sutarties sąlygų arba raštiškai perspėtas dar kartą jas pažeidžia;
10.1.1.4. Rangovas nevykdo bent vieno Sutartimi prisiimto įsipareigojimo.
10.1.2. Užsakovui arba Rangovui vienašališkai nutraukus Sutartį, Rangovas privalo perduoti iki Sutarties nutraukimo datos atliktus darbus, šalims pasirašant priėmimo – perdavimo aktą. Užsakovas privalo apmokėti už jau atliktus darbus, iš mokėtinų sumų išskaičiuojant netesybas ir nuostolius, jeigu Sutartis nutraukiama dėl Rangovo kaltės.
10.2. Įspėjus Rangovą apie esminį Sutarties pažeidimą, Sutartis nutraukiama per 5 darbo dienas nuo įspėjimo Rangovui išsiuntimo dienos. Laikoma, kad siuntimo ir gavimo diena sutampa, kai pranešimas yra siunčiamas el. paštu ar faksu.
10.2.1.  Esminiu Sutarties pažeidimu bus laikomas:
10.2.1.1. Pažeidimas, atitinkantis Civilinio kodekso 6.217 straipsnio 2 dalies kriterijus, nepaisant to, kad tokie nebuvo apibrėžti Sutartyje.
10.3. Sutartis gali būti nutraukiama raštišku abiejų šalių susitarimu.
10.4. Sutarties vykdymo sustabdymas:
10.4.1. Darbų sustabdymas dėl nepalankių oro sąlygų (Technologinė pertrauka)
10.4.1.1 Jeigu žiemos laikotarpiu dėl nepalankių meteorologinių ar hidrologinių sąlygų (grunto įšalo, sniego dangos, potvynio, perteklinio grunto įmirkimo) melioracijos darbų tęsimas tampa techniškai neįmanomas, neekonomiškas arba gali sugadinti jau įrengtas sistemas, Šalių susitarimu gali būti skelbiama Technologinė pertrauka ir darbai laikinai sustabdomi.
10.4.1.2. Iniciatyvą stabdyti darbus gali pareikšti bet kuri Šalis, pateikdama kitai Šaliai motyvuotą pranešimą raštu ne vėliau kaip prieš 3 (tris) darbo dienas iki numatomo stabdymo.
10.4.1.3 Darbų sustabdymas įforminamas Šalių pasirašomu Darbų sustabdymo aktu. Šiame akte Šalys užfiksuoja:
       - Faktiškai iki sustabdymo atliktų darbų apimtis ir būklę;
       - Numatytą technologinės pertraukos pradžios ir preliminarią pabaigos datą;
        - Rangovo įsipareigojimus saugiai užkonservuoti nebaigtas tranšėjas ar griovius, kad jie nesugriūtų ir nekeltų pavojaus.
10.4.1.4 Technologinės pertraukos laikotarpiu Sutartyje numatytas galutinis darbų atlikimo terminas automatiškai stabdomas. Šis terminas pratęsiamas laikotarpiui, kuris yra lygus dienų skaičiui nuo Darbų sustabdymo akto pasirašymo iki darbų atnaujinimo dienos.
10.4.1.5. Darbai atnaujinami abiejų Šalių suderinta data (pavasarį, visiškai išėjus grunto įšalui ir nuslūgus paviršiniam vandeniui), pasirašant Darbų atnaujinimo aktą.
10.4.1.6.Technologinės pertraukos metu Užsakovas nemoka Rangovui jokių papildomų mokesčių už prastovas, technikos saugojimą ar jos patraukimą iš objekto teritorijos.
10.4.2. Šalys gali stabdyti Sutarties vykdymą pasirašydamos dvišalį dokumentą. Šalys vadovaujasi Civilinio kodekso nuostatomis.


11. NENUGALIMA JĖGA (force majeure)

11.1. Šalys visiškai ar iš dalies atleidžiamos nuo šios sutarties ar jos dalies įsipareigojimų vykdymo, jei tai įvyko dėl nenugalimos jėgos, atsiradusios po šios sutarties pasirašymo. Nenugalimos jėgos faktą turi įrodyti šalis, nevykdanti ar nebegalinti vykdyti sutartyje nustatytų įsipareigojimų.
11.2. Nenugalimos jėgos aplinkybės turi būti patvirtintos Lietuvos Respublikos civilinio kodekso, Lietuvos Respublikos Vyriausybės 1996-07-15 nutarimo Nr. 840 ir Lietuvos Respublikos  Vyriausybės 1997-03-13  nutarimo Nr. 222 ir juos pakeičiančių teisės aktų nustatyta tvarka.
11.3. Apie tokių aplinkybių atsiradimą viena šalis kitai įsipareigoja pranešti ne vėliau kaip per 10 dienų nuo aplinkybių atsiradimo. Nepranešimas neatleidžia nuo sutartyje numatytų įsipareigojimų vykdymo.
11.4. Nenugalimos jėgos atveju šalys dėl  atsiradusių nuostolių papildomo atlyginimo ir darbų atlikimo terminų pratęsimo susitaria abipusiu šalių susitarimu.

12. BAIGIAMOSIOS NUOSTATOS

12.1. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai ir tikslai bei kurie atitinka Viešųjų pirkimų įstatymo 89 straipsnio nuostatas.
12.2. Sutartis sudaryta lietuvių kalba dviem vienodą juridinę galią turinčiais egzemplioriais, po vieną Užsakovui ir Rangovui.
12.3. Dėl visko, kas tiesiogiai nereglamentuota šioje Sutartyje, Šalys privalo vadovautis galiojančiais Lietuvos Respublikos įstatymais ir kitais teisės aktais.
12.4. Sutarties priedas yra neatsiejama šios Sutarties dalis:
12.4.1. priedas – Techninis darbo projektas.
12.4.2. priedas – Rangovo pasiūlymas.


13. ŠALIŲ REKVIZITAI IR PARAŠAI

	UŽSAKOVAS:
	RANGOVAS:

	Šilutės rajono savivaldybės administracija
Dariaus ir Girėno g. 1, LT-99133 Šilutė
Įmonės kodas 188723322		
PVM kodas (ne PVM mokėtoja)
A. s. LT137300010113194651
AB „Swedbank“
Tel. +370 441  79 266 
el. p. administracija@silute.lt     
	

	Administracijos direktorius
Andrius Jurkus
	













Sutarties 1 priedas







TECHNINIS DARBO PROJEKTAS
(pridedama)












Sutarties 2 priedas







RANGOVO PASIŪLYMAS
(pridedama)

